สวัสดีค่ะ หนูมาเรียนต่างประเทศประมาณเดือนกว่าๆแล้ว ปกติประจำเดือนจะมาประมาณวันที่ 5-6 ค่ะ แต่จนตอนนี้ก็ยังไม่มา เป็นไปได้มั้ยคะว่า อาหาร สภาพอากศที่หนาวไม่เหมือนเมืองไทย มีส่วนให้ประจำเดือนมาช้า ขอบล่วงหน้าค่ะ
สวัสดีค่ะ หากในช่วง 1-2 เดือนที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ การที่ประจำเดือนยังไม่มา ก็จะเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับสภาพอากาศ หากมีผลทำให้ร่างกายไม่สบาย หรือยังปรับตัวกับเวลาไม่ได้ ทำให้นอนหลับไม่สนิท พักผ่อนไม่เพียงพอ ก็อาจเป็นสาเหตุที่ทำให้ประจำเดือนมาล่าช้าได้ค่ะ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ